**PASLAUGŲ PIRKIMO SUTARTIS Nr. VPS-20**

2024-09-27

Joniškis

**Joniškio rajono savivaldybės visuomenės sveikatos biuras** (toliau – **Užsakovas)**, atstovaujamas laikinai einančios direktoriaus pareigas Linos Martinaitienės, vei­kian­čios pa­gal įstaigos nuostatus ir **VšĮ Joniškio žemės ūkio mokykla,** atstovaujama direktorės Juventos Jurgelienės, veikiančios pagal įstaigos nuostatus (toliau – **Teikėjas),** toliau kartu ar atskiraivadinamos Šalimis,sudaro šią paslaugų pirkimo-pardavimo sutartį (toliau – Sutartis).

**1.** **SUTARTIES DALYKAS**

* 1. Teikėjas įsipareigoja Sutartyje nurodytomis sąlygomis ir terminais teikti Užsakovui transporto nuomos (su vairuotoju) paslaugas (toliau – Paslaugos).

**2.** **ŠALIŲ SUTARTINIAI ĮSIPAREIGOJIMAI**

2.1. Teikėjas Paslaugas teikia pagal iš anksto su Užsakovo suderintus užsakymus.

2.2. Teikėjas įsipareigoja teikti Paslaugas profesionaliai, apdairiai ir rūpestingai, vadovaudamasis šios Sutarties nuostatomis.

2.3. Teikėjas įsipareigoja nedelsiant raštu informuoti Užsakovą apie bet kurias aplinkybes, kurios trukdo ar gali sutrukdyti Teikėjui suteikti Paslaugas Sutartyje nustatytais terminais ir tvarka.

2.4. Teikėjui tinkamai įvykdžius sutartinius įsipareigojimus, pateikti Užsakovui keleivių vežimo lapą.

**3. KAINA IR ATSISKAITYMO TVARKA**

3.1. Sutarčiai taikoma fiksuoto įkainio kainodara.

3.2. Teikėjas teikia Paslaugas, taikydamas tokius įkainius:

|  |  |  |
| --- | --- | --- |
| **Eil. Nr.** | **Paslaugos teikimas, naudojant transporto priemones** | **Paslaugos įkainis, Eur su PVM** |
| 1. | Važiavimas autobuso BMC-850 TBX, valst. Nr. FTU 839, 34 sėdimų vietų | 1 km – 1,00 euras(darbo dienomis) |

3.3. Maksimali Sutarties kaina – 1100,00 Eur su PVM (suma žodžiais: vienas tūkstantis šimtas eurų, 00 ct.). Galutinė Sutarties kaina bus apskaičiuojama pagal faktiškai Teikėjo tinkamai suteiktų ir Užsakovo priimtų Paslaugų kiekį.

3.4. Užsakovas paslaugas perka pagal poreikį, neįsipareigodamas nupirkti viso Sutartyje numatyto Paslaugų kiekio.

3.5. Užsakovas sumoka Teikėjui už per praėjusį kalendorinį mėnesį tinkamai suteiktas Paslaugas ne vėliau kaip per 30 kalendorinių dienų nuo suderintos mėnesio ataskaitos sąskaitos faktūros gavimo SABIS sistemoje (https://sabis.nbfc.lt) dienos.

**4.** **ŠALIŲ ATSAKOMYBĖ**

4.1 Šalių atsakomybė nustatoma pagal Lietuvos Respublikos teisės aktus ir Sutartį. Šalys įsipareigoja tinkamai vykdyti visas Sutarties sąlygas ir susilaikyti nuo bet kokių veiksmų, kuriais galėtų padaryti žalos viena kitai ar apsunkinti kitos šalies prisiimtų įsipareigojimų vykdymą.

**5. NENUGALIMOS JĖGOS (FORCE MAJEURE) APLINKYBĖS**

5.1. Šalis atleidžiama nuo atsakomybės už Sutarties neįvykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (force majeure).

5.2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Nustatydamos nenugalimos jėgos aplinkybes šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos aprašo patvirtinimo“.

5.3. Šalis, negalinti vykdyti pagal Sutartį savo įsipareigojimų dėl nenugalimos jėgos aplinkybių veikimo, privalo raštu apie tai pranešti kitai šaliai per 10 (dešimt) dienų nuo tokių aplinkybių atsiradimo pradžios arba per kitą šalių Specialiosiose sąlygose susitartą terminą.

5.4. Nenugalimos jėgos aplinkybėms pasibaigus, toliau vykdomi Sutartyje numatyti šalių įsipareigojimai, jei šalys nesusitarta kitaip.

**6. SUTARTIES GALIOJIMAS, KEITIMAS, SUSTABDYMAS IR NUTRAUKIMAS**

6.1. Sutartis įsigalioja nuo tos dienos, kai ją pasirašo ir patvirtina parašais abi šalys.

6.2. Sutartis nustoja galioti, jeigu abi Šalys įvykdė Sutartyje nurodytus įsipareigojimus, bet ne vėliau kaip **2024 m. gruodžio 31 d.**

6.3. Visi Sutarties pakeitimai ir papildymai įforminami raštu.

6.4. Sutartis gali būti nutraukta Šalims susitarus raštu bei Lietuvos Respublikos įstatymuose

numatytais atvejais ir pagrindais.

6.5. Sutartis gali būti nutraukta vienašališkai, bet kurios Šalies iniciatyva, įspėjus kitą Šalį raštu prieš 30 (trisdešimt) kalendorinių dienų iki numatomos Sutarties nutraukimo dienos.

6.6. Sutarties nutraukimas neatleidžia Šalių nuo tinkamo jos įvykdymo, jei iki nutraukimo buvo neįvykdyti atsiradę įsipareigojimai.

6.7. Jeigu nenugalimos jėgos aplinkybės ir jų padariniai tęsiasi ilgiau negu 3 (tris) mėnesius, kiekviena šalis turi teisę atsisakyti vykdyti savo įsipareigojimus ir nutraukti Sutartį.

**7. GINČŲ SPRENDIMO TVARKA**

7.1. Visi ginčai ar nesutarimai, galintys kilti dėl Sutarties ir (arba) būti susiję su Sutartimi, sprendžiami derybų būdu.

7.2. Jeigu dėl Sutarties kilusio ginčo nepavyksta išspręsti derybomis, toks ginčas sprendžiamas Lietuvos Respublikos teisme Lietuvos Respublikos įstatymų nustatyta tvarka.

**8. BAIGIAMOSIOS NUOSTATOS**

8.1. Šalys, vykdydamos Sutartį, įsipareigoja laikytis šių socialinio atsakingumo ir aplinkosaugos reikalavimų: užtikrinti lygias galimybes darbo aplinkoje, rūšiuoti atliekas, mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Užsakovui turi būti pateikti tik elektroniniu formatu (nebent Sutartyje ir jos prieduose nenumatyta kitaip). Išimtiniais atvejais su Sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Pirkėjas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (žaliasis pirkimas, socialiai atsakingas pirkimas).

8.2. Vykdydamos sutartį, šalys vadovaujasi šios sutarties sąlygomis, Lietuvos Respublikos įstatymais bei kitais Lietuvos Respublikoje galiojančiais teisės aktais.

8.2. Sutartis sudaryta dviem egzemplioriais, turinčiais vienodą juridinę galią, po vieną kiekvienai Šaliai.

|  |  |
| --- | --- |
| **Užsakovas** **Joniškio rajono savivaldybės** **visuomenės sveikatos biuras**Juridinio asmens kodas 301541296Vilniaus g. 6, 84147 JoniškisTel.+370 426 60537El. paštas joniskis.sveikata@gmail.comLaikinai einanti direktoriaus pareigasLina MartinaitienėA.V. | **Teikėjas****VšĮ Joniškio žemės ūkio mokykla** Juridinio asmens kodas 190804219Upytės g. 77, 84152 JoniškisTel. +370 426 61345 El. p. mokykla@jzum.lt Direktorė Juventa Jurgelienė A.V.  |